[{"text_idx": "#000000", "text": "Pablo Sorozabal konpositoreari eskainitako jardunaldia"}, {"text_idx": "#000001", "text": "Musikeneko auditoriumean Pablo Sorozabal euskal sortzaileari eskainitako kontzertua izango da datorren astelehenean, martxoak 21, 19:30etan. Javier Pe\u0301rez de Azpeitia eta Itxaso Sainz de la Maza pianistak, Aitzol Iturriagagotia biolinista eta Olatz Saitua sopranoa, gure ikastegiko irakasleak, Dalias boskotearekin (flauta, klarinetea, fagota, tronpa eta oboea) eta Rebekka Riedel biolontxelo jotzailearekin batera arituko dira taula gainean, konpositore donostiarraren obrak interpretatzen. Kontzertuaren aurretik mahai inguru bat egingo da 18.00etan, Sorozabalen bilobak eta zenbait adituk ikusleei euskal musikariaren figura gerturatuko dietelarik. Bi jarduerak Musikeneko auditoriumean egingo dira, eta irekiak eta doakoak izango dira. Musikenek euskal musikagileak gizartera hurbiltzeko abian jarri duen Gure Sortzaileak Gogoan zikloaren bigarren jardunaldia da. INFORMAZIO GEHIAGO"}, {"text_idx": "#000003", "text": "Musikenek akordeoi irakasleentzat topaketa eta ikasleentzat masterclassak antolatu ditu, Stephan Bahrren eskutik \u2013 irailak 29 eta 30"}]